അഫ്ഗാനിസ്താന്ആസ്ട്രേലിയ ടെസ്റ്റ് മത്സരം മാറ്റി മെല്ബണ്: അഫ്ഗാനിസ്താന്ആസ്ട്രേലിയ ടെസ്റ്റ് മത്സരം മാറ്റി. നവംബര് 27ന് ഹൊബാര്ട്ടില് നടക്കേണ്ട മത്സരമാണ് മാറ്റിയത്. അഫ്ഗാനിലെ രാഷ്ട്രീയസംഭവ വികാസങ്ങളില് കൂടുതല് വ്യക്തത വന്നതിന് മത്സരം മതിയെന്നാണ് ക്രിക്കറ്റ് ആസ്ട്രേലിയയുടെ നിലപാടെന്നാണ് സൂചന. ഇരു ക്രിക്കറ്റ് ബോര്ഡുകളും സംയുക്തമായാണ് മത്സരം മാറ്റാന് തീരുമാനിച്ചതെന്നും ക്രിക്കറ്റ് ആസ്ട്രേലിയയുടെ ട്വീറ്റില് വ്യക്തമാക്കുന്നു.ബി.ബി.എല്ലിന്റെ ഈ സീസണില് അഫ്ഗാന് കളിക്കാരെ പങ്കെടുപ്പിക്കാനുള്ള ശ്രമങ്ങള് പുരോഗമിക്കുകയാണെന്ന് ക്രിക്കറ്റ് ആസ്ട്രേലിയ അറിയിച്ചു. 2020 ഡിസംബറില് നടക്കേണ്ട മത്സരം കോവിഡ് മൂലമാണ് 2021 നവംബറിലേക്ക് മാറ്റിയത്. എന്നാല്, അഫ്ഗാനിസ്താനില് താലിബാന് അധികാരം പിടിച്ചതോടെ മത്സരം വീണ്ടും മാറ്റുകയായിരുന്നു.അഫ്ഗാനിലെന്നല്ല ലോകത്തിന്റെ എവിടെയും വനിത ക്രിക്കറ്റിനെ പിന്തുണക്കുന്ന സമീപനമാണ് ക്രിക്കറ്റ് ആസ്ട്രേലിയ സ്വീകരിച്ചിട്ടുള്ളത്. അഫ്ഗാനിലെ നിലവിലെ സംഭവവികാസങ്ങളില് കൂടുതല് വ്യക്തത വന്നിട്ട് മത്സരം മതിയെന്നാണ് നിലപാടെന്നും ക്രിക്കറ്റ് ആസ്ട്രേലിയ പറഞ്ഞു. അതേസമയം, ലോകക്രിക്കറ്റില് സ്ഥാനമുറപ്പിക്കാന് മറ്റ് അംഗരാജ്യങ്ങളുടെ പിന്തുണയുണ്ടാവണമെന്ന് അഫ്ഗാന് അഭ്യര്ഥിച്ചു.